Nädalase reisi hind alates 25 990.-  2-nädalase reisi hind  alates 35 990.-   Mainekasse Taj hotelligruppi kuuluv 5* (Travel IN'i hinnangul pigem4*) hotell Sinquerim-Candolimi rannal samasse hotelligruppi kuuluva hotelli Taj Fort Aguada kõrval lennujaamast 45-minutilise sõidu kaugusel. Külalised saavad kasutada mõlema hotelli teenuseid.  Hotelli avaral territooriumil liiklemiseks saab soovi korral tellida bagi. Ühest hotellist teise sõitmiseks saab kasutada hotelli autosid.  Taj Holiday Village on ehitatud Portugali-Goa  traditsioonilises stiilis. Avatud lobbi on avar ja meenutab luksuslikku maamaja. Väga rohelises, hästi hooldatud pargis on ühe- ja kahekorruselised bangalod ja villad. Ühes bangalos võib olla 1-8 numbrituba.    Hotell pakub väga mitmekesist tegevust, meelelahutust, ekskursioone. Päevaprogramm toimetatakse hommikuti tubadesse.  Taj Holiday  Villageasub Candolimi tee ääres. Laia valiku kauplusi leiab vahetust lähedusest. Keskus on paarikümneminutilise jalutuskäigu kaugusel.  Rand:  Hotell asub Sinquerimi rannal. Rannas on veespordikeskus, mis pakub surffamist, langevarjusõitu, jetisõitu, kiirpaate, veesuusatamist ja purjetamist. Rannas on palju söögihütte. Basseinid:  Laguunitüüpi bassein,  milles on istun-vees-baar. Lastebassein.    Lastele:  Lasterestoran Jungle Jam ▪ laste mängukeskus, kus on mänguasju ja kus korraldatakse lastele mitmesugust tegevust.  Tervisekeskus, sport:  Terviseklubi ▪ sulgpall ▪ rannavõrkpall ▪ lauatennis ▪ tennis ▪ jõusaal. Hotellis pakutakse mägironimise võimalust ja õpetust ▪ Kahe hotelli vahel asub kõrgetasemeline spaa - ayurveda keskus  Restoranid, baarid:  Mitu restorani ja baari. Nende hulgas Tai restoran Banyan Tree, Goa toite ja mereande pakkuv Beach House ja mereäärne Caravela, milles nii hommiku-, lõuna- kui õhtusööke pakutakse rootsi lauas.  Lastele on lastemenüüga džungliteemaline restoran Jungle Jam, mis on avatud iga päev 10:00-19:00.    Teenused:  Konverentsikeskus ▪ rahavahetus ▪ internet ▪ astroloogiseansid ▪ ilusalong ▪ ärikeskus ▪ autoent ▪ pesula ja keemiline puhastus ▪ arsti  väljakutse ▪ parkla ▪ kauplused  Toad:  Kokku 140 erinevat tüüpi luksuslikku tuba, mis paiknevad ühe- ja kahekorruselistes hoonetes (bangalotes). Ühes hoones võib olla 1 kuni 8 tuba. Toad on aia-, basseini või merevaatega. Bangalotele lisaks on hotellis piiratud arvul mereäärseid villasid. Toad on rõdu või terrassiga.  Tubades on:  DVD mängija ja LCD teler  satelliitkanalitega ▪ minibaar ▪ internetiühendus ▪ otsevalimisega telefon ▪ elektrikann, tee ja kohv ▪ föön ▪ seif ▪ laeventilaator. Tuppa mahub 3 täiskasvanut või 2 täiskasvanut ja 2 last.    Hinnad:  Teid huvitava reisi hinna leidmiseks valige sobiv kuu. Tabelis on kõigepealt reisipaketi  hind inimese kohta reiside kaupa, siis lisamaksud ja soodustused.  Hinnas on:  ▪ Lend Tallinn-Goa-Tallinn  ▪ Lennujaamatransfeerid  ▪ Majutus kaheses aia- või merevaatega bangalos  ▪ Hommikusöögid  ▪ Eestikeelsete reisijuhtide teenused  Hinnale lisandub:  ▪ Viisa 900 krooni  ▪ Kindlustus (soovi korral)  Märkused:  ▪ Majutus merevaatega bangalos on nädala 2000 krooni inimese kohta kallim  ▪ Ühese toa lisamaks ei ole võimalik jõulu- ja aastavahetuse reisidel  ▪ Jõulu- ja aastavahetuse reiside hinnas on pidulikud õhtusöögid  ▪ 23. detsembri ja 30. detsembri reiside 2-11-aastaste laste hinnale lisandub 3000 krooni